jkorsvik/nowiki_second_scrape_merged huggingface dataset:
Axel Johannessen

Axel Theodor Johannessen (født 29. mai 1849 i Christiania, død 2. mars 1926 samme sted) var en norsk barnelege og professor i barnesykdommer ved Det Kongelige Frederiks Universitet. Han var en av de første barneleger i Norge, og etablerte pediatri som fag ved universitetet. Han grunnla også Norsk Pediatrisk Selskap (nå Norsk barnelegeforening).Etter cand.med. 1875 ble han bedriftslege ved Bærums Verk (bedrift).  Han fikk i 1882 H.K.H. Kronprinsens gullmedalje for avhandlingen «Die epidemische Verbreitung des Scharlachfiebers in Norwegen», altså om hvordan skarlagensfeber brer seg i Norge.  Seks år etter ble det dr.med. på avhandlingen «Difteriens Forekomst i Norge». Johannessen publiserte også mange andre arbeider.Han hadde studert tuberkulosen i utlandet og fikk presset gjennom etableringen av Kysthospital i Stavern (oppstart i 1889). I 1891 ble han dosent i barnesykdommer ved universitetet i 1891, og var fra 1893 overlege ved Rikshospitalets nye barneavdeling. Han ble i 1895 tilforordnet professor i barnesykdommer, og ble ordinær professor i 1912. Han gikk av som professor i 1921.
Han ble utnevnt til ridder av 1. klasse av St. Olavs Orden i 1907, og var også innehaver av flere utenlandske ordener. Innvalgt i Det Norske Videnskaps-Akademi var han også, i 1908 dets sekretær.


== Familie ==
Han var sønn av Christen Johannessen (1814–1903) og Christine Oline Thorkildsen (1820–1915). Faren var maler. Axel giftet seg i 1876 med skuespiller Lina Vedastine Malthe (1847–1926) som var søster til kirurgen Alexander Malthe.


== Referanser ==
Løfting (kahytt)

Løfting er en liten kahytt akterut på de norske tradisjonsbåtene. Vanligvis forbindes den med en Nordlandsbåt eller Åfjordsbåt av de store typene. Den rommet soveplasser til mannskapet ombord i tillegg til en liten ovn til å tilberede mat på. Mannskapet lå etter rang, skårungen lå innerst i skarpen, mens høvedsmannen lå på tvers nærmest døra.
Nordlandsbåter har normalt romsligere løftinger ettersom akterstevnen, som bestemmer høyden på løftingen, er høyere her enn på åfjordsbåtene.
En populær forklaringsteori på navnet kommer av at man løftet den av båten og satte den på land når man skulle bruke den til fiske. Opprinnelig stammer begrepet fra det norrøne "lypting", som er det opphøyede akterdekket man fant i større båter og skip slik de er beskrevet i sagaene.
Martin Fredrik Seip

Martin Fredrik Seip (født 20. mai 1921 i Surnadal, død 6. mai 2001) var en norsk barnelege.
Han tok medisinsk embedseksamen ved Universitetet i Oslo i 1947 og den medisinske doktorgrad i Oslo i 1953. Han var professor og overlege ved Barneklinikken på Rikshospitalet, og tok i 1959 initiativ til å etablere Pediatrisk forskningsinstitutt.
Han var formann i Yngre legers forening 1954-1957, formann i Norsk Pediatrisk Selskap 1960–1962 og president i Den norske lægeforening 1966–1969.
Han ble utnevnt til ridder av 1. klasse av St. Olavs Orden og æresmedlem av Nordisk pediatrisk forening, Nordisk barnekirurgisk forening og den finske barnelegeforeningen.
Barnehelseprisen

Barnehelseprisen er en pris som deles ut av Norsk barnelegeforening til personer eller organisasjoner som har gjort en innsats for å fremme barns helse i inn- og utland. Prisen ble innstiftet i 2005, og deles ut med uregelmessige mellomrom under Pediaterdagene til Norsk barnelegeforening.


== Prisvinnere ==
2005: Jens Stoltenberg, for sitt arbeid for Vaksinefondet og for å vise sammenhengen mellom barns helse og samfunnsøkonomisk utvikling i sitt politiske arbeid
2006: Landsgruppen for Helsesøstre, for det viktige arbeid som helsesøstre gjør i det forebyggende helsearbeid for barn
2011: Simon Flem Devold, for «sin mangeårige innsats for barn og unges mentale helse»
2013: Magne Raundalen, for «sin store og langvare innsats for nasjonal og internasjonal barnehelse»


== Referanser ==
Kristian Djurhuus’ første regjering

Kristian Djurhuus' første regjering var Færøyenes regjering fra 15. desember 1950 til 18. desember 1954. Den var en koalisjon mellom Sambandsflokkurin og Fólkaflokkurin, ledet av Kristian Djurhuus fra Sambandsflokkurin. Den ble avløst av Kristian Djurhuus' andre regjering, som også inkluderte Sjálvstýrisflokkurin.


== Referanser ==
Kristian Djurhuus’ andre regjering

Kristian Djurhuus' andre regjering var Færøyenes regjering fra 18. desember 1954 til 9. januar 1959. Regjeringen utgikk fra Sambandsflokkurin, Fólkaflokkurin og Sjálvstýrisflokkurin med Kristian Djurhuus fra Sambandsflokkurin som regjeringssjef.


== Referanser ==
Chris Rodd

Chris Rodd (født 9. april 1985) er en tidligere amerikansk  fotballspiller. Han er mest kjent for og ha spilt for Bryne FK. Han kom til Bryne fra USF Dons før 2008 sesongen. Etter og ha slitt mye med skader bestemte Rodd seg for og legge opp som fotballspiller 8. juli 2009.


== Referanser ==


== Eksterne lenker ==
(en) Chris Rodd – Transfermarkt 
(en) Chris Rodd – FBref 
aftenposten :Amerikaner til Bryne
Spillerprofilen på Bryne FK, www.brynefk.no
Rodd ferdig som fotballspiller
Kristian Djurhuus’ tredje regjering

Kristian Djurhuus’ tredje regjering var Færøyenes regjering fra 19. november 1968 til 12. desember 1970. Det var en flertallsregjering utgått fra Sambandsflokkurin, Javnaðarflokkurin og Sjálvstýrisflokkurin. Den ble dannet av Kristian Djurhuus da den forrige regjeringssjefen, Peter Mohr Dam, døde i 1968. Regjeringssamarbeidet fortsatte etter lagtingsvalget i november 1970, da Djurhuus gikk ut av politikken, og Atli Dam overtok som regjeringssjef.


== Referanser ==
Pauli Ellefsens regjering

Pauli Ellefsens regjering var Færøyenes regjering fra 5. januar 1981 til 10. januar 1985. Regjeringen var utgått av Sambandsflokkurin, Fólkaflokkurin og Sjálvstýrisflokkurin med Pauli Ellefsen fra Sambandsflokkurin som regjeringssjef. Den var den første rene borgerlige regjeringen på Færøyene siden 1959.


== Fotnoter ==


== Referanser ==
Sámal Petersen

Sámal Petersen (født 3. juli 1904 i Klaksvík, død 7. oktober 1976 samme sted) var en færøysk lærer og politiker (Sj.).
Han var sønn av baker Petur Samuelsen og hustru Johanna K. Joensen. Han gikk Færøyenes folkehøyskole og var utdannet lærer fra Indre Missions lærerseminar i Haslev i Danmark fra 1928. Han var lærer i Klaksvík frem til 1971, da han avgikk med pensjon, men hadde permisjon fra 1967 for å være medlem av Færøyenes regjering.Petersen var medlem av sognestyret i Klaksvík 1939–1951 og 1959–1962, i årene 1939–1943, 1949 og 1959–1961 som formann (borgermester). Han var medlem av det færøyske Lagtinget 1957–1966, valgt fra Norðoyar, og Lagtingets formann 1963–1966. Han var medlem av Færøyenes regjering med ansvar for kommunal-, kultur-, kirke- og skolespørsmål i koalisjoner mellom Sjálvstýrisflokkurin, Sambandsflokkurin og Javnaðarflokkurin fra 1967 til han trakk seg på grunn av sykdom i 1972.


== Referanser ==
Philippe Bunau-Varilla

Philippe-Jean Bunau-Varilla (fēlēp' zhäN bünō'-värēyä') (født 26. juli 1859 i Paris, død 18. mai 1940 samme sted), vanligvis kjent som Philippe Bunau-Varilla, var en fransk ingeniør og soldat. 
Han er kjent for å sammen med den amerikanske lobbyisten og advokaten William Nelson Cromwell, for å ha hatt stor innflytelse på USAs valg av trasé for Panamakanalen. Han jobbet også tett på USAs president Theodore Roosevelt for å støtte Panamas uavhengighet fra Colombia.


== Referanser ==


== Litteratur ==
Mellander, Gustavo A.; Nelly Maldonado Mellander (1999) Charles Edward Magoon: The Panama Years Río Piedras, Puerto Rico: Editorial Plaza Mayor. ISBN 1-56328-155-4.
Mellander, Gustavo A. (1971) The United States in Panamanian Politics: The Intriguing Formative Years Danville, Ill.: Interstate Publishers.
Dahlske videregående skole

Dahlske videregående skole er en videregående skole i Grimstad, Aust-Agder. Dens historie starter som legatskole etablert i 1796 på grunnlag av testamentet til Peter Dahl.Fram til august 2003 var det tre offentlige videregående skoler i Grimstad – Frivoll videregående skole (helsefag), Sørlandets Tekniske Fagskole (byggfag, mekaniske fag, elektrofag og teknisk fagskole) og Dahlske videregående skole (allmenne fag, musikk/dans/drama og salg og service).
I 2002 besluttet fylkestinget i Aust-Agder å slå sammen skolene under navnet Dahlske videregående skole og starte prosessen med å bygge ny kombinert skole slik at all videregående opplæring i Grimstad er samlet på ett sted.


== Historie og skolens utvikling ==
1796 - 1817: Den Dahlske legatskole (også kalt: Dahlske Institutt)
1817 - 1856: Skolen lå nede
1856 - 1869: Borgerskole
1869 - 1896: 6-årig middelskole (linjedeling i de tre øverste klassene)
1896 - 1923: 4-årig middelskole
1923 - 1939: 3-årig middelskole
1939 - 1946: 3-årig realskole
1946 - 1969: 3-årig realskole og 5-årig gymnas med realskolen som integrert del.
1969 - Rent gymnas (videregående skole fra 1974, men Aust-Agder fylkeskommune beholder "gymnas" i navnet). Siste realskoleklasse gikk ut i 1969. Realskole ble da erstattet med ungdomsskole mens Dahlske ble rent gymnas.
2003 - Dahlske videregående skole blir bestemt slått sammen med Frivoll videregående og Sørlandets Tekniske Fagskole. Det blir bestemt at den nye skolen skal ha navnet Dahlske videregående skole
2006 - De tre skolene blir samlokalisert i en nybygd skole, som åpnet i august 2006.


=== Rektorer ===
2021-: Gunhild Espeset
2018-2020: Andreas Poppe
2014-2018: Kåre Blålid
2003-2013: Bernt Skutlaberg


== Arkivet ==
Arkivet etter Dahlske videregående skole befinner seg på Kuben i Arendal.


== Referanser ==


== Eksterne lenker ==
(no) Arkiv etter Dahlske videregående skole på Arkivportalen
William Nelson Cromwell

William Nelson Cromwell (17. januar 1854 – 19. juli, 1948) var en amerikansk advokat, som var aktiv i arbeidet med Panamakanalen og andre store byggverk.


== Referanser ==


== Videre lesing ==
Mellander, Gustavo A. (1971). The United States in Panamanian Politics: The Intriguing Formative Years. Daville, IL: Interstate Publishers. OCLC 138568. 
Mellander, Gustavo A. (1999). Charles Edward Magoon: The Panama Years. Río Piedras, Puerto Rico: Editorial Plaza Mayor. ISBN 1563281554.
McMusic

McMusic var en serie med samleplater med popmusikk. Første utgave 1997, og var et samarbeid (joint venture) mellom Sony Music og PolyGram (senere Universal Music Group).
Da serien ble lansert poengterte avisene at McMusics platecover var til forveksling lik konkurrenten Absolute Music, med lik grafisk formgivning og de identiske tekstlinjene «18 original top hits» og «and many more» på coveret. McMusic solgte bra, og to uker etter lansering var den solgt i 100 000 eksemplarer, tilsvarende dobbel platina.


== Utgivelser ==


== Referanser ==
Yoshi’s Story

Yoshi's Story er oppfølgeren til Super Nintendo Entertainment Systemspillet Super Mario World 2: Yoshi's Island.
Spillet ble utgitt den 21. desember 1997 i Japan, 9. mars 1998 i Nord-Amerika, og den 9. april 1998 i Europa. Det ble gjenutgitt på Virtual Console og Wii i 2007. Spillet ble utviklet av Yoshis Island-laget, ledet av Hideki Konno, og regissert av Takashi Tezuka. Det var det første EAD-utviklede spillet som ikke ble produsert av Shigeru Miyamoto, og et av de aller første spillene i Mario-serien hvor Mario ikke var med. Spillet mottok både kritikk og hyllest for sine kontroller, nivåer, musikk og barnslige atmosfære.


== Handling ==
Spilleren kan velge mellom to forskjellige spill-modus: Story Mode eller Trial Mode. I hvert modus kan spilleren velge et kurs, finne ut hvilken frukt som skal være "Lucky Fruit" og velge en Yoshi av ønsket farge å spille som. Prøve-modus er kurs som skal spilles helt i begynnelsen av spillet. På hvert kurs er målet å spise 30 stykker frukt. Disse kan bli funnet i overflod gjennom hvert kurs, liggende, flytende i bobler, og til og med bæres av noen fiender. Spilleren kan velge å spise alt de kommer over på deres vei. Denne tilnærmingen kan imidlertid resultere i at viktige deler av spillet ikke blir spilt riktig, ettersom den virkelige dybden i spillet ligger i å utforske alle delene av kursene. Dermed blir det vanskelig å få noen høy score. I tillegg er verdifulle hemmeligheter skjult gjennom hvert kurs, som kan bidra til å oppnå en poengsum.
Yoshi lever sammen i harmoni på Yoshi's Island, og er i stand til å opprettholde en evig tilstand av glede gjennom de frukt-bærende Super Happy Tree. Baby Bowser blir imidlertid misunnelig på all denne lykken og forvandler hele øya. I tillegg stjeler han også Super Happy Tree, noe som svekker Yoshi og de blir deprimerte. Bowser lykkes med sin onde gjerning, men seks Yoshi-egg klarte likevel å overleve og klekkes. Forvirret over den dystre tilstanden i deres verden, forstår de nye baby Yoshiène at noe var alvorlig galt. Baby Yoshu forsøker derfor å få tak i Super Happy Tree igjen, og gjenopprette lykke på øya. På vei til Baby Bowser og hans slott, må Yoshi komme seg gjennom seks forskjellige områder på øya. Hvert område består av fire kurs hver, og de må til slutt møte Baby Bowser i ett siste oppgjør.


== Referanser ==


== Eksterne lenker ==
(en) Yoshi's Story hos MobyGames 
(en) Yoshi's Story på Metacritic 
(en) Yoshi's Story på Metacritic 
(en) Yoshi's Story på Behind The Voice Actors 
(en) Yoshi's Story hos Giant Bomb 
(en) Yoshi's Story hos Internet Game Database 
(en) Yoshi's Story hos VGMdb 
(en) Yoshi's Story hos GameFAQs
Svinøya

Svinøya kan vise til:

Svinøya (Bø i Vesterålen), ei øy i Bø kommune i Nordland
Svinøya (Hole), øy i Steinsfjorden i Hole kommune, Buskerud
Svinøya (Sør-Varanger), ei øy i Sør-Varanger kommune
Svinøya (Tromsø), ei øy i Tromsø kommune
Svinøya (Vikna), ei øy i Vikna kommune
Svinøya (Vågan), ei øy i Vågan kommune
Svinøya (Ålesund), ei øy i Ålesund kommune
Rustenburg

Rustenburg (afrikaans og nederlandsk for «Hvilebyen») er en by med 107 909 innbyggere, som ligger ved foten av fjellet Magaliesberg i provinsen Bokone Bophirima i Sør-Afrika. Byen har to av Sør-Afrikas (og dermed også verdens) største platinagruver i nærheten.


== Historie ==


=== Bakofengstammen ===
Hoveddelen av befolkningen tilhører tswana-stammen, mange av disse tilhører undergruppen bafokeng, som er organisert som Royal Bafokeng Nation. En tidligere konge av bakofengstammen hadde kjøpt opp farmer i området og gjort stammen til en betydelig grunneier. Det forplikter for eksempel gruveselskapene til å betale den for platinautvinningsrettighetene. Stammen eier også idrettsanlegget der kampene i fotball-VM 2010 fant sted. Stammens penger brukes til utdanning av stammens barn og andre medlemmer, infrastrukturtiltak med mer.


=== Annen historie ===
Byen ble grunnlagt av Voortrekkere forholdsvis tidlig i 1851 som sentrum for lokale farmere. I 1863 kjøpte boerleder og senere president for den Den sørafrikanske republikken Transvaal Paul Kruger fem mål i Rustenburg og etablerte sin farm Boekenhoutfontein.


== Fotball-VM 2010 ==
For VM i fotball 2010 ble Royal Bafokeng Stadium bygget i den nordlige delen av byen. Fem kamper i gruppespillet og en åttendedelsfinale ble spilt der..


== Kjente innbyggere ==
Paul Kruger (1825-1904) – boerleder, president for Republikken Transvaal
John Cyril Cranko (1927-1973) – balettkoreograf
Roelof Frederik "Pik" Botha (1932-2018) – politiker, utenriksminister 1977–1990
Frik du Preez (f. 1932) – rugbyspiller
Koos du Plessis (1945-1984) – sanger og låtskriver
Johan Botha (1965-2016) – operasanger
Esta TerBlanche (f. 1973) – skuespiller


== Eksterne lenker ==
Rustenburg Local Municipality – www.rustenburg.gov.za
Rusties Community Website Arkivert 6. juli 2009 hos Wayback Machine. – www.rusties.info
Sverre Larshus Larsen

Sverre Larshus Larsen (født 14. mars 1990) er en norsk fotballspiller som fra 31. desember 2019 er klubbløs. Han kom gratis fra Bryne FK i juni 2013. Han kom til Bryne fra Eiger før 2008-sesongen. I sin første sesong spilte han på juniorlaget. I 2009 rykket han opp i A-laget til Bryne, og spilte totalt 92 kamper i Adeccoligaen, og scoret ti mål. 


== Eksterne lenker ==
Bryne FK om Sverre Larshus Larsen
McMusic 19

McMusic 19


== Sporliste ==
Scooter – Ramp! (The Logical Song) – 3:53
a1 – Caught In The Middle – 3:24
Lambretta – Bimbo – 3:36
Anastacia – Paid My Dues – 3:20
iiO – Rapture – 3:11
Christina Milian – AM to PM – 3:51
Mis-Teeq – One Night Stand – 3:27
Afroman – Crazy Rap – 3:39
E-Type feat Na Na – Life (Pierre J's Radio Mix) – 3:58
ATB – Hold You – 3:28
Bubba Sparxxx – Ugly – 4:25
2PM – Sonata – 3:44
Markoolio vs. The Boppers – Rocka På! – 3:01
Galaxee – Lullaby – 3:28
Fragma – Say That You're Here – 3:27
Alien Ant Farm – Smooth Criminal – 3:27
Destiny's Child – Emotions – 3:56
Wyclef Jean – Wish You Were Here – 4:04


== Kilder ==

(en) McMusic 19 på Discogs
Works

Works er et samlealbum av Pink Floyd utgitt i 1983 av deres tidligere amerikanske plateselskap Capitol Records for å konkurrere med gruppens nyutgitte album The Final Cut. 
Hovedinteressen for dette albumet for samlere er sporet «Embryo», et outtake fra Ummagumma som senere ble et fast innslag på konserter i en sterkt utvidet versjon. Sporet var tidligere bare utgitt i januar 1970 på en sjelden samleplate med diverse artister, kalt Picnic - A Breath of Fresh Air, som ble utgitt for å promotere Pink Floyds britiske plateselskap Harvest Records. 
Kun på Works finnes også sporene «Brain Damage» og «Eclipse» fra The Dark Side of the Moon i alternative versjoner, sannsynligvis stereomikser fra mastertapene til den kvadrafoniske utgaven av albumet. 


== Sporliste ==
Side 1
«One of These Days» – 5:50 (remiks av Meddle-versjonen, interpolert med deler av «Speak to Me» fra The Dark Side of the Moon)
«Arnold Layne» – 2:52 (singel, simulert stereo)
«Fearless» – 6:08 (fra Meddle)
«Brain Damage» – 3:50 (fra The Dark Side of the Moon, alternativ miks)
«Eclipse» – 1:45 (fra The Dark Side of the Moon, alternativ miks)Side 2
«Set the Controls for the Heart of the Sun» – 5:23 (fra A Saucerful of Secrets)
«See Emily Play» – 2:54 (singel, simulert stereo)
«Several Species of Small Furry Animals Gathered Together in a Cave and Grooving with a Pict» – 4:47 (fra Ummagumma)
«Free Four» – 4:07 (fra Obscured by Clouds)
«Embryo» – 4:39 (fra samlealbumet Picnic - A Breath of Fresh Air med diverse artister)


== Musikere ==
Syd Barrett – gitar, vokalist på «Arnold Layne» og «See Emily Play», gitar på «Set the Controls for the Heart of the Sun»
David Gilmour – gitar og vokalist, på «Arnold Layne» og «See Emily Play»
Nick Mason – trommer, perkusjon, tape-effekter, stemmer
Roger Waters – bassgitar, tape-effekter, vokal
Richard Wright – keyboards, piano, synthesizer, vokal


== Eksterne lenker ==
(en) Works på Discogs 
(en) Works på MusicBrainz 
(en) Works på AllMusic
Kenneth Monsen

Kenneth Monsen  (født: 27. juli 1989) er en norsk fotballspiller som spiller for Rosseland BK. Han ble tatt opp i A-laget til Bryne i 2008 hvor han fikk 20 kamper, og gikk på utlån til Ålgård høsten 2009. Etter at sesongen 2009 var slutt gikk han til Ålgård. Han har også tidligere spilt for Lye.


== Referanser ==


== Eksterne lenker ==
(en) Kenneth Monsen – Transfermarkt 
altomfotball.no om Kenneth Monsen
OpenSolaris

OpenSolaris er et operativsystem under åpen kildekode CDDL. Operativsystemet er utviklet av Sun Microsystems, men prosjeket er åpent for programmerere, systemadministratorer og brukere som vil utvikle og forbedre systemet. OpenSolaris er ikke kompatibelt med GPL. Operativsystemet stammer fra Unix System V-kildekoden, men koden har blitt betydelig modifisert siden Sun kjøpte rettighetene i 1994. Sun har kunngjort at fremtidige versjoner av den kommersielle Solaris vil være basert på teknologi fra OpenSolaris-prosjektet.
Sezan Ismailovski

Sezan Ismailovski (født 4. april 1984) er en norsk fotballspiller som spilte for Strømmen fra august 2009 og ut 2011.  Han har tidligere spilt for Bryne, Nybergsund IL, Groruddalen, Årvoll og Vålerenga.


== Referanser ==


== Eksterne lenker ==
(en) Sezan Ismailovski – Transfermarkt 
Aftenbladet om Sezan Ismailovski
Spillerprofilen på Bryne FK, www.brynefk.no
Ada Vagnild Evju

Ada Vagnild Evju (født 7. november 1988) er en norsk politiker (Sp). 
Hun ble valgt inn i Hof kommunestyre ved valget i 2007, hun sitter som nestleder i utvalg for Barnehage, opplæring og kultur i Hof kommune og er medlem av hovedutvalg for kultur, folkehelse og miljø (Vestfold Fylkeskommune). 
Ada Vagnild Evju var 1. kandidat for Vestfold Sp ved stortingsvalget 2009. Hun er fra Eidsfoss i Hof kommune.


== Eksterne lenker ==
Blogg
Josef Urválek

Josef Urválek (født 1910, død 1979) var jurist, prokurator og senere dommer i det tsjekkoslovakiske rettsapparat. Han er kjent for sin deltagelse i arrangerte rettssaker på 1950-tallet. I flere slike prosesser var han ansvarlig for å sikre dødsdommene til Milada Horáková og 14 kommunistiske funksjonærer, deriblant Rudolf Slánský. Disse ble alle dømt i saker der bevisene var fingert.


== Se også ==
Slánský-prosessen


== Referanser ==
Recopa Sudamericana

Recopa Sudamericana er ett eneste oppgjør mellom vinnerne av Copa Sudamericana og Copa Libertadores.


== Kamper ==


== Referanser ==
Chester Thompson

Chester Cortez Thompson (født 11. desember 1948 i Baltimore, Maryland) er en amerikansk trommeslager og studiomusiker. Han er mest kjent som trommeslager for Frank Zappa, som trommeslager for Genesis under konserter og som medlem av jazz-fusion-bandet Weather Report. Han har også samarbeidet med Genesis-medlemmene Phil Collins, Steve Hackett og Tony Banks på flere av deres solo-prosjekter.


== Referanser ==


== Eksterne lenker ==
Offisielt nettsted 
(en) Chester Thompson – kategori av bilder, video eller lyd på Commons 
(en) Chester Thompson på Internet Movie Database 
(en) Chester Thompson hos The Movie Database 
(en) Chester Thompson på Discogs 
(en) Chester Thompson på MusicBrainz 
(en) Chester Thompson på Spotify 
(en) Chester Thompson på Songkick 
(en) Chester Thompson på AllMusic 
World of Genesis – Chester Thompson biografi
Drummerworld: Chester Thompson
dwdrums.com
Daryl Stuermer

Daryl Mark Stuermer (født 27. november 1952 i Milwaukee, Wisconsin) er en amerikansk gitarist og bassist, mest kjent for sitt samarbeide med Genesis som gitarist og bassist under bandets konserter. Han har også medvirket på Phil Collins' soloprosjekter, både på hans studioalbum og under konserter. Av andre artister som Stuermer har samarbeidet med kan nevnes Tony Banks, Mike Rutherford, Anni-Frid Lyngstad, George Duke, Jean-Luc Ponty og Philip Bailey (fra Earth, Wind and Fire). Samtidig har Stuermer holdt sin egen solokarriere gående.


== Diskografi ==


=== Solo ===
1987 Steppin' Out
1998 Live & Learn
2000 Another Side of Genesis
2001 Waiting in the Wings
2003 Sweetbottom Live the Reunion
2004 Retrofit
2005 The Nylon String Sampler
2006 Rewired – The Electric Collection
2007 Go!


=== Med Jean-Luc Ponty ===
1975 Aurora
1976 Imaginary Voyage
1977 Enigmatic Ocean
1981 Civilized Evil


=== Med George Duke ===
1975 I Love The Blues She Heard My Cry
1976 Liberated Fantasies


=== Med Anni-Frid Lyngstad ===
1982 I Know There's Something Going On


=== Med Joan Armatrading ===
1984 The Key


=== Med Philip Bailey ===
1984 Chinese Wall


=== Med Tony Banks ===
1983 The Fugitive
1991 Still
1995 Strictly Inc


=== Med Mike Rutherford ===
1982 Acting Very Strange


=== Med Phil Collins ===
1981 Face Value
1982 Hello, I Must Be Going!
1985 No Jacket Required
1989 ...But Seriously
1990 Serious Hits... Live!
1996 Dance Into the Light
1998 A Hot Night in Paris
1998 ...Hits
2002 Testify
2004 The First Final Farewell Tour


=== Med Genesis ===
1982 Three Sides Live
1985 Genesis Live: The Mama Tour
1990 Knebworth Concert (Diverse artister)
1992 Genesis Live-The Way We Walk Vol 1
1993 Genesis Live-The Way We Walk Vol 2
2007 Live Over Europe 2007


== Referanser ==


== Eksterne lenker ==
(en) Offisielt nettsted 
(en) Daryl Stuermer – kategori av bilder, video eller lyd på Commons 
(en) Daryl Stuermer på Internet Movie Database 
(en) Daryl Stuermer hos The Movie Database 
(en) Daryl Stuermer på Discogs 
(en) Daryl Stuermer på MusicBrainz 
(en) Daryl Stuermer på Songkick 
(en) Daryl Stuermer på AllMusic 
Daryl Stuermer på Twitter 
Daryl Stuermer på Facebook 
Daryl Stuermer på YouTube 
(en) Daryl Stuermer på Myspace 
(en) Genesis' nettsted
(en) In-Depth 2007 – Intervju av Anil Prasad på Innerviews
(en) Det «uoffisielle offisielle» Daryl Stuermer Forum